Oficiālais Vēstnesis L 266 , 24/10/1979 Lpp. 0005 - 0005

Speciālizdevums somu valodā: Nodaļa 3 Sējums 11 Lpp. 0146

Speciālizdevums grieķu valodā Nodaļa 03 Sējums 26 Lpp. 0177

Speciālizdevums zviedru valodā: Nodaļa 3 Sējums 11 Lpp. 0146

Speciālizdevums spāņu valodā: Nodaļa 03 Sējums 16 Lpp. 0315

Speciālizdevums portugāļu valodā Nodaļa 03 Sējums 16 Lpp. 0315



Komisijas Regula (EEK) Nr. 2326/79 (1979. gada 23. oktobris) par tādas atkaulotas liellopu gaļas pārdošanu periodisku konkursu kārtībā, kas atrodas intervences aģentūru rīcībā, ar kuru atceļ Regulu (EEK) Nr. 79/75 EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 425/77 [2], un jo īpaši tās 7. panta 3. punktu, tā kā pastāvīgas intervences iespēju dēļ attiecībā uz liellopu gaļu un teļa gaļu Kopienā ir izveidojušies ievērojama apjoma krājumi; tā kā, lai uzlabotu intervences sistēmu saskaņā ar Komisijas Regulu (EEK) Nr. 2226/78 [3], kurā jaunākie grozījumi izdarīti ar Regulu (EEK) Nr. 1763/79 [4], dažus intervences pirkumus uzglabā atkaulotas liellopu gaļas veidā; tā kā ir izpildīti nosacījumi produktu izvešanai no noliktavas, kas noteikti 1. panta 1. punkta c) apakšpunktā Padomes Regulā (EEK) Nr. 98/69 [5], kura grozīta ar Regulu (EEK) Nr. 429/77 [6]; tā kā ir iespējams piemērot piedāvājumu iesniegšanas sistēmu saskaņā ar Komisijas Regulu (EEK) Nr. 2173/79 [7]; tā kā šķiet nepieciešams ieviest tādu sistēmu, kas ļautu tādējādi uzglabāto gaļu regulāri pārdot; tā kā šajā regulā paredzētie pasākumi saskan ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Liellopu gaļu un teļa gaļu, kas atrodas intervences aģentūru rīcībā un kas atkaulota saskaņā ar Kopienas regulu noteikumiem, piedāvā pārdošanai. Pārdošana notiek, izmantojot periodiskus uzaicinājumus iesniegt piedāvājumus. Ievērojot šīs regulas noteikumus, piemēro Regulas (EEK) Nr. 2173/79 noteikumus, jo īpaši tās 6. līdz 12. panta noteikumus. 2. pants 1. Vispārējo paziņojumu par periodisko uzaicinājumu uz konkursu publicē vēlākais tajā dienā, kad publicē pirmo individuālo uzaicinājumu uz konkursu, kas minēts 2. punktā. 2. Saskaņā ar periodiskajiem uzaicinājumiem uz konkursu intervences aģentūras izsludina individuālus uzaicinājumus uz konkursu atbilstoši Regulas (EEK) Nr. 2173/79 6. un 7. pantam. 3. Nosakot minimālās pārdošanas cenas katram individuālajam uzaicinājumam uz konkursu, ņem vērā situāciju liellopu un teļa gaļas tirgū un intervences aģentūru veiktās iepirkumu un pārdošanas darbības. 4. Intervences aģentūras vispirms pārdod to gaļu, kas ir bijusi glabāšanā visilgāk. Tās nekādā ziņā nedrīkst pārdot gaļu, ko tās pārņēmušas pēc termiņa, kurš norādīts paziņojumos par individuālajiem uzaicinājumiem iesniegt piedāvājumus. 3. pants Ar šo ir atcelta Komisijas Regula (EEK) Nr. 79/75 [8]. 4. pants Šī regula stājas spēkā 1979. gada 1. novembrī. Šī regula uzliek saistības kopumā un ir tieši piemērojama visās dalībvalstīs. Briselē, 1979. gada 23. oktobrī Komisijas vārdā — priekšsēdētāja vietnieks Finn Gundelach [1] OV L 148, 28.6.1968., 24. lpp. [2] OV L 61, 5.3.1977., 1. lpp. [3] OV L 261, 26.9.1978., 5. lpp. [4] OV L 202, 10.8.1979., 14. lpp. [5] OV L 14, 21.1.1969., 2. lpp. [6] OV L 61, 5.3.1977., 18. lpp. [7] OV L 251, 5.10.1979., 12. lpp. [8] OV L 10, 15.1.1975., 9. lpp. --------------------------------------------------